Julio Sanjurjo López

Julio Sanjurjo López, nado na Coruña cara a 1894, foi un sindicalista galego.

 Traxectoria 
miniatura|Monumento en Oza ós ocupantes da embarcación La Libertaria, obra de Jorge Pastor.
Fogueiro. Membro do SIP da Coruña. Foi procesado en maio de 1927 con Gumersindo Alonso Vale por coacción e roubo dunha embarcación.El Correo Gallego, 4-5-1927, p. 2. Logo do golpe de Estado do 18 de xullo de 1936 agochouse na casa de Manuel Montes Don e logrou fuxir da Coruña nunha pequena embarcación a vela que chegou a Brest en setembro de 1937. Foi xulgado en Ferrol por traizón na causa pola fuxida do Conchita, e declarado en rebeldía.

Cando chegou a Barcelona enrolouse nun petroleiro da CAMPSA co que puido marchar cara ao porto de Marsella, despois de que as tropas franquistas entrasen na cidade. Rematada a guerra ficou en Marsella até mediados de 1941, que decidiu retornar á Coruña onde foi detido e procesado. Preso no cárcere da Coruña, saíu en liberdade provisional en abril de 1943.BOE, 17-4-1943, p. 2441.
En abril de 1938 Galicia Libre recolleu a nova do asasinato de Manuel Montes Don e o seu fillo Carlos Montes Babío nun artigo no que Julio Sanjurjo (que asinaba co pseudónimo Anatalio) lembraba os catorce meses de persecución constante nos que conviviu cos falecidos.

 Vida persoal 
Foi irmán de Santiago Sanjurjo López, asasinado en agosto de 1937.  Casou con Josefa Rilo Pérez e foi pai de Josefa, Manuela, Julio e Fernando Sanjurjo Rilo.

 Notas 

 Véxase tamén 
 Bibliografía 


 Ligazóns externas 
 Apuntes para unha enciclopedia histórica do anarquismo galego (S)
 Ficha no Centro Documental da Memoria Histórica

Categoría:Sindicalistas da CRG

Categoría:Nados na Coruña
Categoría:Nados en 1894
Categoría:Finados en ano descoñecido